…şi că şi-ar dori ca un număr mai mare de români să voteze candidaţii săi la alegerile din acest an. Liderul UDMR a fost prezent, miercuri, la festivitatea de lansare a candidaţilor UDMR Covasna pentru alegerile locale, desfăşurată la Casa de Cultură "Vigado" din municipiul Târgu Secuiesc.
"Când vorbim de alegerile locale, lucrurile sunt extrem de simple, fiindcă acolo contează omul, contează echipa, contează viziunea şi vedem că de foarte multe ori suntem votaţi şi de români (…) La parlamentare, lucrurile se complică de fiecare dată, fiindcă acolo noi am observat că există o barieră etnică, vrei, nu vrei, peste care se trece foarte greu. Avem voturi şi din partea românilor, dar încă nu aşa cum am dori. Eu aş vrea să fim votaţi şi de români, fiindcă suntem o organizaţie, o formaţiune politică credibilă şi nu vom abandona niciodată valorile şi pe cei care ne votează.
Din acest punct de vedere, poate suntem cei mai predictibili din toată politica românească, dar eu cred că mai avem de aşteptat, fiindcă prejudecăţile, stereotipurile sunt foarte, foarte solide. Deci, dacă vrei să schimbi mentalitatea, se schimbă mult mai greu decât orice altceva şi de aceea, eu spun de fiecare dată, când căutaţi o formaţiune politică credibilă, atunci puteţi să vă uitaţi spre noi şi nu vă veţi înşela", a declarat Kelemen Hunor, pentru Agerpres.
citește și